আকরামা বললো, ‘আপনি আমাদের প্রধান সেনাপতি। যুদ্ধের কৌশল নির্ধারণের দায়িত্ব আপনার। আমি শুরু থেকেই লক্ষ্য করছি, আপনি লড়াই না করে মক্কায় ফিরে যাওয়ার জন্য উদগ্রীব হয়ে আছেন। এ অবস্থায় যুদ্ধ করা এবং সে যুদ্ধে জয়লাভ করা অসম্ভব। আপনি যদি আমার ও খালিদের পরামর্শ মতো যুদ্ধ শুরু করতেন তবে আমরা বুঝতে পারতাম মুসলমানদের বাহুর জোর কত? এখন আপনি ফিরে যেতে চাচ্ছেন, অথচ আমরা জানতেই পারলাম না, মুসলমানরা কী পরিমাণ শক্তি নিয়ে আমাদের মোকাবেলা করার জন্য তৈরি হয়েছিল।’